[{"text_idx": "#000001", "text": "Mae\u2019r rhestr fer wedi\u2019i chyhoeddi ar gyfer Y Wobr Gerddoriaeth Gymreig 2020 a\u2019r newyddion gwych ydy for nifer o artistiaid sy\u2019n canu\u2019n y Gymraeg ymysg yr enwau."}, {"text_idx": "#000002", "text": "Wrth i\u2019r wobr nodi deng mlynedd ers ei sefydlu eleni, mae\u2019r rhestr fer wedi\u2019i chynyddu i 15 o recordiau hir, gan arddangos y sin gerddoriaeth Gymreig syn tyfu yn o\u0302l y trefnwyr."}, {"text_idx": "#000006", "text": "Mae\u2019r wobr wedi mynd o nerth i nerth dros y blynyddoedd gan ddenu sylw rhyngwladol i\u2019r recordiau ar y rhestr fer, yn ogystal a\u0302\u2019r enillwyr."}, {"text_idx": "#000007", "text": "\u201cMae\u2019n 10 mlynedd ers lansio\u2019r wobr gerddoriaeth Gymreig\u201d meddai Huw Stephens."}, {"text_idx": "#000008", "text": "\u201cRydym wedi dathlu cymaint o albymau gwych ac wedi gweld 9 enillydd teilwng iawn hyd yma. Mae\u2019r artistiaid o Gymru sy\u2019n parhau i greu cerddoriaeth wych yn haeddu cydnabyddiaeth, ac mae\u2019r Wobr Cerddoriaeth Gymreig yn falch o allu gwneud hynny bob blwyddyn, gan roi sylw at yr albymau gwych hyn."}, {"text_idx": "#000009", "text": "\u201cMae\u2019n ymwneud yn fawr a\u0302 darganfod hefyd, rydym yn gobeithio y bydd cefnogwyr cerddoriaeth yn darganfod cerddoriaeth newydd o Gymru y maent yn eu caru.\u201d"}, {"text_idx": "#000010", "text": "Gyda\u2019r pandemig yn rhoi stop i gigs ac yn effeithio\u2019n fawr ar artistiaid, yn o\u0302l y trefnwyr mae\u2019n teimlo\u2019n bwysicach nag erioed i\u2019r Wobr Gerddoriaeth Gymreig gefnogi gwerthiant albymau a ffrydio eleni."}, {"text_idx": "#000011", "text": "\u201cMae\u2019r sector cerddoriaeth fyw wedi\u2019i ddinistrio eleni, ac i artistiaid mae\u2019n golygu bod eu cyfle i berfformio\u2019n fyw, ennill incwm a thyfu eu cefnogwyr wedi\u2019i rwystro\u201d meddai cyd-sylfaenydd y wobr, John Rostron."}, {"text_idx": "#000012", "text": "\u201cOnd nid yw Covid-19 wedi cael gwared a\u0302\u2019n hawydd i wrando ar a darganfod cerddoriaeth newydd. Mae ffrydio a phrynu recordiau newydd wedi bod yn achubiaeth i berfformwyr gyrraedd cynulleidfaoedd, ac i bob un ohonom aros mewn iechyd da gyda dos dyddiol o ganeuon newydd gwych.\u201d"}]